Daiena Taurazi
Daiena Taurazi (angļu: Diana Lurena Taurasi, dzimusi 1982. gada 11. jūnijā Čino, Kalifornijas štatā, ASV) ir amerikāņu basketboliste, spēlē uzbrūkošās aizsardzes un vieglās uzbrucējas pozīcijās, ASV sieviešu basketbola valstsvienības dalībniece. Kopš 2004. gada gada spēlē WNBA komandā Fīniksas "Mercury", taču pārstāvējusi arī Krievijas un Turcijas klubus, piedaloties Eirolīgā. Karjeras laikā spēlējusi Maskavas "Dinamo", Maskavas apgabala "SpartaK", Stambulas "Fenerbahçe", Stambulas "Galatasaray" un Jekaterinburgas UGMK komandās, sešas reizes kļuvusi par Eirolīgas čempioni. Fīniksas "Mercury" sastāvā trīs reizes kļuvusi par WNBA čempioni (2007, 2009, 2014). 2009. gadā D. Taurasi kļuva gan par sezonas visvērtīgāko spēlētājo (MVP), gan saņēma fināla MVP balvu. Fināla MVP balvu ieguva arī 2014. gadā. ASV izlases sastāvā kļuvusi par seškārtēju olimpisko čempioni (2004, 2008, 2012, 2016, 2020, 2024) un trīskārtēju pasaules čempioni (2010, 2014, 2018). D. Taurazi ir pirmā basketbolistie, kas uzvarējusi sešos olimpiskajos turnīros pēc kārtas.